open-index/open-wikipedia-markdown huggingface dataset:
Jerevani Riiklik Ülikool

**Jerevani Riiklik Ülikool** (armeenia keeles Երևանի Պետական Համալսարան, ԵՊՀ) on riiklik ülikool Jerevanis. See on Armeenia suurim ülikool.

Ülikool asutati 16. mail 1919. Algul oli ülikoolil kaks teaduskonda: loodusteaduste ja sotsiaalteaduste teaduskond. Seejärel lisati põllumajandus-, tehnika- ja idamaade kultuuride teaduskond ning hiljem muudki.

Õppetöö toimub armeenia keeles, välisüliõpilastele vajaduse korral vene või inglise keeles.

## Teaduskonnad
### Täppisteadused
*Füüsika
*Matemaatika ja mehaanika
*Raadiofüüsika
*Informaatika ja rakendusmatemaatika
*Keemia
*Bioloogia
*Geograafia ja geoloogia
### Humanitaarteadused
*Filosoofia ja psühholoogia
*Sotsioloogia
*Teoloogia
*Ajalugu
*Armeenia filoloogia
*Vene filoloogia
*Orientalistika
*Romaani ja germaani filoloogia
*Ajakirjandus
*Majandus
*Õigusteadus
*Rahvusvahelised suhted
Lygumai

**Lygumai** on alev Leedus Pakruojise rajoonis, Lygumai valla halduskeskus. Alev asub Kruoja jõe kaldal.

Alevis on keskkool ja raamatukogu. Lygumais asub ettevõte, mis toodab piima. Vaatamisväärsuseks on uusgooti stiilis aastail 1908–1914 ehitatud katoliku kirik.

## Ajalugu

XV sajandil on esmamainitud Leedu suurvürstidele kuulunud Lygumai mõisa. XVI sajandil läks see Viekavičiuste valdusse. Aastal 1523 püstitati Lygumaisse esimene puust kirik.

Aastal 1584 mainitakse Lygumaid kui alevit. Aastal 1646 sai alev turu. Aastal 1805 hakkas seal tegutsema kihelkonnakool, kus õppisid nii leedulased kui ka juudid. Alev põles aastail 1848 ja 1933; pärast teist tulekahju hakati Lygumaisse ehitama kivimaju.

Saksa okupatsioon algas Lygumais 2. augustil 1941. Pärast seda hukkasid Saksa okupatsiooniväed alevi lähistel 200 sealset juuti. Pärast sõda tegutsesid alevi lähistel Leedu metsavennad. Nõukogude ajal oli Lygumai kohaliku kolhoosi keskasula.

## Galerii


Lygumai.JPG|Lygumai
Lygumaigimnazija1.JPG|Vana koolimaja
Lygumai pakruojo 2006.jpg|Lygumai kirik


## Viited

## Välislingid

*Alev portaalis vietoves.Lt
Igor Grafov

**Igor Grafov** (14. november 1923 Petrograd – 22. veebruar 1944) oli Nõukogude Liidu sõjaväelane.

Igor Grafov langes 1944. aastal II maailmasõja lahingutes Eesti alal Narvas. Nooremleitnant Igor Grafov oli 803. õhutõrjepolgu seniitkuulipildurite rühma komandör, kui 1944. aasta veebruaris jõudis Punaarmee Narva jõe äärde,  õnnestus allüksusel jõgi ületada ja rajada Vaasa küla juures Vaasa sillapea, mille eesti SS-diviisi üksused likvideerisid 6. märtsiks. Igor Grafov langes lahinguis 22. veebruaril. Grafov on maetud ühishauda Kingissepas.

1. juulil 1944 nimetati ta postuumselt Nõukogude Liidu kangelaseks. Tema hukkumiskohale oli talle Narvas püstitatud mälestusmärk. 16. augustil 2022 teatas Eesti peaminister Kaja Kallas monumendi eemaldamisest koos veel kuue Nõukogude monumendiga Narvas ja Narva-Jõesuus..

Tema auks on nimetatud tänav Peterburis ja oli ka Narvas (Igor Grafovi tänav).

## Viited

## Välislingid
* http://www.warheroes.ru/hero/hero.asp?Hero_id=1105
Telemaatika

**Telemaatika** on tehnika haru, mis hõlmab interdistsiplinaarselt arvutustehnika kaugrakendust, andmesidet, kaugjuhtimist jms. 

Sõna tuleb saksa sõnast *telematik*, mis on moodustatud sõnade *tele(kommunikatsioon)* ja *(inform)matik* liitmise teel. 

Igapäevases elus on telemaatika näideteks nutitelefon või GPS-seade.
Rozalimas

**Rozalimas** on alev Leedus Pakruojise rajoonis, Rozalimase valla halduskeskus. Alev asub Daugyvenė jõe kaldal.

Alevis on keskkool, kultuurimaja ja raamatukogu. Vaatamisväärsusteks on aastal 1794 ehitatud katoliku kirik, selle XVIII sajandist pärinev kellatorn, ohvrikivi ja looduskaitsealune Rozalimase tamm.

## Ajalugu

Rozalimase maad kuulusid Padubysise mõisale. Esimest korda on sealset asulat märgitud aastal 1767. Toona rajati sealne kihelkond, mõisniku naine Rozalija Belozaraitė finantseeris ka kiriku ehitamist ja tema järgi sai asula nime. Algselt oli kasutusel nimekuju *Rozalinas*.

Asula hakkas kasvama XIX sajandi teisel poolel. Aastal 1868 oli Rozalimases 299 elanikku, aastal 1897 oli elanikke aga juba 549 (neist 265 olid juudid). XX sajandi alguses oli kasutusel nimekuju *Razalimas*. Nõukogude ajal oli Rozalimas kohaliku kolhoosi keskasula.

## Lygumai


Rozalimo_namas.jpg|Rozalimas
Rozalimo_ąžuolas.JPG|Rozalimase tamm
Rozalimo bažnyčia.JPG|Rozalimase kirik


## Viited

## Välislingid

*Alev portaalis vietoves.Lt
Romy ja Michele'i kooli kokkutulek

**"Romy ja Michele'i kooli kokkutulek"** on 1997. aastal valminud Ameerika Ühendriikide mängufilm.

## Sisu
Keskkooli lõpetamisest on möödunud juba kümme aastat, kuid sõbrannad Romy ja Michele ei ole mitte midagi saavutanud. Nad on kodukohast Tucsonist kolinud Los Angelesse, kus nad üürivad ühist korterit. Romy töötab autopoes kassiirina, Michele on töötu. Nad on mõlemad vallalised ja nende elu keerleb pidutsemise ja lõbustemise ümber. Ühel päeval kohtab Romy oma töökohal juhuslikult klassiõde Heather Mooneyt, kellelt kuuleb, et tulemas on klassi kokkutulek. Romy ja Michele otsustavad kokkutulekule minna. Nad mõtlevad välja loo, et Romy leiutas märkmekleepsud ja Michele on disainer. Nad saabuvad kokkutulekule ja esialgu jäädakse neid uskuma. Kuid juhuslikult tuleb välja, et Romy ei leiutanudki märkmepabereid. Romy oli kooli ajal huvitatud Billy Christensenist, kes on nüüd abielus Christie Mastersiga. Vanad vastuolud löövad välja ning "A-grupi" tüdrukute liider Christie mõnitab neid avalikult teiste ees. Romy ja Michele jooksevad saalist välja. Kuid nad otsustavad siiski peole tagasi minna. Nad vahetavad ärinaiste kostüümid klubiriiete vastu ning ütlevad Christie Mastersile otse välja, mida nad temast mõtlevad. Siis aga saabub helikopteriga Sandy Frink. Selgub, et kooli ajal vaiksest ja tagasihoidlikust Sandyst on saanud miljardär. Christie on temast väga huvitatud, aga Sandy ignoreerib teda ja liitub Romy ja Michelega. Billyst on aastatega saanud ülekaaluline alkohoolik, kes on majanduslikes raskustes ning oma naise Christiga kuigi hästi läbi ei saa. Kokkutuleku lõpus sõidvad Sandy, Romy ja Michele helikopteriga Los Angelesse. Filmi lõpustseenides on näha, et Romy ja Michele on tänu Sandy sponsorlusele avanud riidepoe ning nad suhtlevad ka Heatheriga.

## Osatäitjad
*Mira Sorvino – Romy White
*Lisa Kudrow – Michele Weinberger
*Janeane Garofalo – Heather Mooney
*Camryn Manheim – Toby Walters
*Alan Cumming – Sandy Frink
*Julia Campbell – Christie Masters
*Mia Cottet – Cheryl
*Kristin Bauer – Kelly
*Elaine Hendrix – Lisa Luder
*Vincent Ventresca – Billy Christensen
*Justin Theroux – Clarence the Cowboy
*Jacob Vargas – Ramon
*Mark Pasqualone – Mark
*Tate Taylor – Casey
Langhansi rakk

**Langhansi rakud** ehk **Langhansi hiidrakud** on teatud loomadel granulomatoossete põletikuliste seisundite, näiteks tuberkuloosi, sarkoidoosi, leepra, süüfilise ja muude selliste haiguste korral esinev mitmetuumaliste (nt 10-tuumaliste) hiidrakkude tüüp.

Langhansi rakkude olemasolu, areng, morfoloogia, histoloogia võivad erineda nii liigiti, indiviiditi kui ka arenguastmeti. 

Langhansi rakud võivad osade autorite järgi pärineda (diferentseerumine) tõenäoliselt monotsüütidest, kuid nende formeerumise stiimulid pole selged; arvatakse, et selles mängivad rolli immunoloogilised mehhanismid (nt tsütokiinid, makrofaagid, T-rakud jt) ja luuakse immuunkontrolli all olev granuloom.  

Langhansi rakkude lähedal paiknevad lümfotsüüdid.

Langhansi rakud on nimetatud Saksa patoloogi Theodor Langhansi (1839–1915) auks, kes kirjeldas neid rakke 1868. aastal.

## Viited

## Kirjandus
* Mayra Silva Miranda, Adrien Breiman, Sophie Allain, Florence Deknuydt ja Frederic Altare, The Tuberculous Granuloma: An Unsuccessful Host Defence Mechanism Providing a Safety Shelter for the Bacteria?, Clinical and Developmental Immunology, 2012, Article ID 139127, 14 lk, http://dx.doi.org/10.1155/2012/139127 (vaadatud 6.06.2015)
Euclea natalensis

***Euclea natalensis*** on eebenipuuliste sugukonna taimeliik.

Tema looduslikud kasvukohad on Aafrikas.

Alamliigid:
* *Euclea natalensis* subsp. *angolensis* F.White
* *Euclea natalensis* subsp. *obovata* F.White.

*[[In vitro]]* uuringute alusel evivad taimesaadustest eraldatud ained (näiteks
*diospyrin*) tuberkuloosi mükobakterivastast toimet.

Taimesaadused evivad toksilist toimet.
 
## Viited

## Kirjandus
; Taimesaadused 
* Stander I, Van Wyk CW., Toothbrushing with the root of Euclea natalensis., J Biol Buccale. juuni 1991; 19(2):167-72.
* F. van der Kooy, , J.J.M. Meyer, N. Lall, Antimycobacterial activity and possible mode of action of newly isolated neodiospyrin and other naphthoquinones from Euclea natalensis, South African Journal of Botany, 72. väljaanne, nr 3, august 2006, lk 349–352
Klovainiai

**Klovainiai** on alev Leedus Pakruojise rajoonis, Klovainiai valla halduskeskus. Alev asub Daugyvenė jõe kaldal.

Alevis on põhikool ja raamatukogu. Klovainiais asub dolomiidikarjäär, mille juurde viib Radviliškisest lähtuv raudtee. Ka on seal keraamikatööstus. Vaatamisväärsusteks on XVII sajandi algul ehitatud ja aastal 1853 põhjalikult renoveeritud katoliku kirik, pastoraat, kaunistustega ristid alevi kalmistul, kaks põlist looduskaitsealust tamme ning Klovainiai mõisa hoonetekompleks (XIX sajandi lõpp – XX sajandi algus).

Alevis on sündinud Leedu kunstnik Vytautas Pranas Bičiūnas.

## Ajalugu

Sealset mõisa on esimest korda mainitud XVI sajandil, alevit aga XVII sajandi alguses. Aastal 1621 ehitati sinna esimene kirik, mille juures hakkas aastal 1627 tegutsema kihelkonnakool.

Aastal 1784 läks Klovainiai Karpiste perekonna valdusse. Aastal 1808 vabastas Ignotas Karpis oma testamendis sealsed elanikud pärisorjusest.

Aastast 1840 on teada, et Klovainiais asuvad pruulikoda ja vesiveski. Aastal 1880 laastas alevit tulekahju.

Teise maailmasõja ajal hävitasid Saksa okupatsiooniväed alevis elanud juudid. Pärast sõda tegutsesid alevi lähistel Leedu metsavennad. Nõukogude ajal oli Klovainiai kohaliku kolhoosi keskasula. Aastal 1969 hakati seal dolomiiti kaevandama.

## Galerii


Klovainiu_karjieras.jpg|Klovainiai dolomiidikarjäär
Klovainiai, dvaro gyv. namas.JPG|Mõisa häärber
Klovainių bažnyčia.JPG|Klovainiai kirik
Klovainiai, parko ąžuolas.JPG|Üks kaitsealustest põlistammedest


## Viited

## Välislingid

*Alev portaalis vietoves.Lt
Sergei Zamogilnõi

**Sergei Zamogilnõi** (sündinud 30. augustil 1953) on Venemaa ja Eesti jalgpallur ja jalgpallitreener. 

## Mängijakarjäär
Eesti NSV ajal mängis ta pikemalt klubis Keemik. 

*1994—1994 Põlevkivi
*1995—1998 Veteran
*1998—1999 Kohtla-Järve FC Lootus

## Treenerikarjäär
Aastast 2015 on ta klubi Lokomotiiv peatreener.
Tonybet

**TonyBet** on Leedu spordiennustuste ja internetikasiino ettevõte, mis loodi 2009. aastal pärast Omnibeti omandamist. Ettevõtte omanik on maailmakuulus pokkerimängija, poliitik ja filantroop Antanas Guoga (Tony G). TonyBet on laienenud mitmesse Euroopa riiki, sealhulgas Eestisse.

## TonyBet Eestis
2012. aastal laienes rahvusvaheline kihlveokontor TonyBet Eestisse ning on Pafi ja Triobeti järel kolmas Eestis litsentseeritud spordiennustuste korraldaja. 
Eestis juhib TonyBeti endine tippjalgpallur Sergei Hohlov-Simson, kes aastatel 1992–2004 pidas Eesti koondise särgis 59 kohtumist ja lõi kaks väravat.

## Spordile panustamine
2012. aastal avas TonyBet Eestis esimese spordiennustuse panustamispunkti Tallinnas aadressil Mustamäe tee 29. Panuseid on võimalik teha reaalajas toimuvatele spordivõistlustele. Vahendatakse maailmakuulsaid ennustusmänge nagu Supertoto ja SuperScore. Erinevalt harilikust spordiennustusest ei sõltu võidukoefitsiendid kihlveokontori poolt pakutavatest võidukoefitsientidest, vaid teiste mängijate võistluste või mängude ennustatud tulemustest.
TonyBet oli Eesti esimene spordiennustuste portaal, mis läks üle ID-kaardi põhisele registreerimisele ja kasutajatuvastusele; Eestis tegutsevatel internetimängude ja spordiennustuste portaalidel on hasartmänguseadusest tulenevalt kohustus kasutajad tuvastada ID-kaardi koopia põhjal. Ettevõtte sai uuenduste loomisel innustust Eesti e-lahendustest. Lisaks ID-kaardi süsteemile integreeriti ka mobiil-ID võimalus.

## Koostöö Eesti sportlastega ja sponsorlus
TonyBet toetab siinset sporti, olles muuhulgas BC Kalev/Cramo ja FC Levadia suursponsor. TonyBet toetab ka FC Levadia missiooni arendada jalgpalli ja siduda selle kaudu eri inimgruppe. Nende jalgpallikoolis omandab teadmisi ja kogemusi rohkem kui 300 noort jalgpallurit.
TonyBet on Eestis propageerinud ka korvpalli ja pokkerit. 2012. aastal pidas maailmakuulus pokkeristaar, TonyBeti omanik Tony G, kahevõistluse Eesti endise tippkorvpalluri Martin Müürsepaga. Duell koosnes Schnelli korvpalliväljakul alustatud kolmepunktivisete võistlusega ja lõppes Wabaduse kohvikus peetud pokkeriturniiriga.

## Hiina pokkeri maailmameistrivõistlused
TonyBet korraldas ajaloo esimesed avatud kaartidega Hiina pokkeri maailmameistrivõistlused Kings' Casinos. Hiina pokkeri MM algab vahetult pärast maineka Maailma Pokkeriturnee (WPT) etappi ning toimub samaaegselt Euroopa Pokkeriturneega (EPT). Eestit esindas võistlusel Eesti mitmekordne pokkeri meister Marek Kolk. Turniiri võitis males naiste suurmeister Shahade, kes sai 100 000 eurot auhinnaraha.

## Viited

## Välislingid
* Tonybeti koduleht
Vladimir Dejev

**Vladimir Dejev** (vene keeles Владимир Николаевич Деев; 21. jaanuar 1925 Omsk, Vene SFNV – 29. oktoober 1944 Sõrve poolsaar, Saaremaa) oli Nõukogude Liidu sõjaväelane.

1938. aastal kolis perega Uljanovskisse. 1943 astus Nõukogude armeesse, võttis osa Leningradi blokaadi läbimurdmisest, hiljem sõdis Narva rindel ja Sõrves. Sai Sõrves surmavalt haavata. Ta on maetud Vananõmme kalmistule Salme vallas.

1945. aastal anti talle tegevuse eest Narva rindel postuumselt Nõukogude Liidu kangelase aunimetus koos Lenini ordeni ja Kuldtähe medaliga.

## Mälestuse jäädvustamine

* 1949–1990 kandis praegune Allee tänav Kuressaares nime Vladimir Dejevi tänav.
* 1952. aastal püstitati Kuressaare lossiparki Vladimir Dejevile mälestussammas.
* Vladimir Dejevi nime kandis Viktor Kingissepa nimelise Kingissepa Keskkooli pioneerimalev ning 1956. aastast Kuressaare Rohu Lasteaed.
* 1958. aastal nimetati Karujärve lähedal asunud Nõukogude sõjaväelinnak Dejevi auks Dejevo asulaks.
* 1976–1994 kandis praegune Sepa tänav Narvas nime Vladimir Dejevi tänav.
* Uljanovskis on tema järgi nimetatud tänav ja lastelaager ning 1965. aastast kool.

## Viited

## Välislingid
* warheroes.ru: Деев Владимир Николаевич
Meelis Aasmäe

**Meelis Aasmäe** (sündinud 13. juunil 1972 Paluperas) on eesti endine murdmaasuusataja. 

Ta esindas Eestit 1998. ja 2002. aasta taliolümpiamängudel. 

Tegutses 2014 Sotši tali-OM-il Leedu murdmaa- ja laskesuusakoondise hooldemehena. Oli 2015–2018 Leedu laskesuusakoondise peatreener, sh 2018 PyeongChangi tali-OM-il. 

Aastast 2011 on ta SK Sakala Biathlon juhatuse liige ning aastast 2023 Põhja-Järva Kooli liikumisõpetuse õpetaja ja RR Suusaklubi treener.

## Välislingid
*
Žeimelis

**Žeimelis** on alev Leedus Pakruojise rajoonis, Žeimelise valla halduskeskus. Alev asub Bērstele jõe kaldal.

Alevis on keskkool ja raamatukogu, lisaks annab haridust põllumajanduskool. Žeimelises on Žemgale muuseum. Vaatamisväärsusteks on veel Žeimelise kõrtsid, 7 ohvrikivi, aastal 1786 ehitatud gooti stiilis luteri kirik ja aastal 1826 ehitatud katoliku kirik.

## Ajalugu

Sealset mõisa on esimest korda mainitud aastal 1500, alevit aga aastal 1542. Aastal 1540 ehitati sinna esimene luteri kirik. XVIII sajandi lõpus – XIX sajandi alguses valmisid Žeimelise kõrtsid. Nõukogude ajal oli Žeimelis kohaliku kolhoosi keskasula.

## Galerii


Zeimelis1.JPG|Žeimelis
Zeimelis2.JPG|Žeimelise luteri kirik
Zeimelio_Petro_ir_Povilo_baznycia.JPG|Žeimelise katoliku kirik
Žeimelis._Teodoro_Grotuso_gatvė.JPG|Žeimelis
Beržtalis prie Žeimelio.JPG|Bērstele jõgi alevi juures


## Tuntud elanikke
*Gotthard Friedrich Stender – Läti kirjanik
*Theodor von Grotthuss – Saksa-Leedu keemik ja füüsik
*Ignas Gaška – Leedu kommunistlik poliitik
*Zvi Yehuda Kook – juudi rabi
*Gediminas Pranckūnas – leedu näitleja
*Vitalija Tuomaitė – leedu korvpallur

## Viited

## Välislingid

*Alev portaalis vietoves.Lt
Mart Seim

**Mart Seim** (sündinud 24. oktoobril 1990 Rakveres) on Eesti tõstja.

Seim on lõpetanud 2010. aastal Tallinna 37. Keskkooli ja õppinud Tallinna Ülikoolis kehakultuuri.

Ta võistleb üle 109 kg kaalukategoorias. Tema pikkus on 185 cm, kaal 142–152 kg.

## Spordisaavutused
### Olümpiamängud
* 2016. aasta suveolümpiamängud Rio de Janeiros – 7. koht (kehakaal üle 105 kg)
* 2024. aasta suveolümpiamängud Pariisis – 9. koht (kehakaal üle 102 kg)
### Maailmameistrivõistlused
* 2014 – 4. koht
* 2015 – hõbemedal (tõukamises 1. koht)
Ta võitis Houstonis toimunud võistlustel tõstmises raskekaalu üldarvestuses algul pronksmedali, kuid dopinguga vahele jäänud Venemaa tõstja Aleksei Lovtševi tulemuste tühistamise järel kuulus Seimile hõbemedal. Tõukamises sai Seim väikese kuldmedali.
* 2017 – 5. koht (tõukamises 2. koht)
Võistlustel Anaheimis püstitas ta kolm Eesti rekordit. Seim rebis 191 kg ja tõukas 253 kg, mis andis kogusummaks 444 kg. Tõukamises võitis Seim nn väikese hõbemedali.
* 2018 – 6. koht
* 2019 – 18. koht
* 2021 – 12. koht
* 2022 – 15. koht
* 2023 – 10. koht
### Euroopa meistrivõistlused
* 2012 – 13. koht
* 2013 – 8. koht
* 2014 – 6. koht (tõukamises 3. koht)
Tel Avivis toimunud võistlustel kehakaalus +105 kg areenile astunud Seim tõukas kolmandal katsel 236 kg, mis tagas nn väikse pronksi. Tema EM-saldo oli vägev: lisaks Eesti tõukamise rekordile sündis tippmark rebimises (182 kg) ja kogusummas (418 kg).
* 2016 – pronksmedal (tõukamises 2. koht)
Võistlustel Norras rebis Seim 185 kg ja tõukas 239 kilo, kogusummas 424 kg andis see pronksmedali. Ta proovis ka Eesti absoluutseid rekordeid 191 kg ja 250 kg, kuid katsed ebaõnnestusid.
* 2017 – 5. koht (tõukamises 2. koht)
Võistlustel Splitis sai ta meeste üliraskekaalus (+105 kg) 5. koha. Neil võistlustel rebis ta 180 kg ja tõukas 246 kg, mis andis kogusummaks 425 kg. Tõukamises võitis ta nn väikese hõbemedali. Temast rohkem tõukas Euroopa meistriks tulnud Laša Talahhadze, kes püstitas rebimises 217 kg-ga maailmarekordi ja tõukas 250 kg.
* 2023 – 4. koht
* 2024 – 4. koht
* 2025 – hõbemedal (tõukamises 2. koht)
Chisinaus toimunud võistlustel rebis Seim 175 kg, tõukas 235 kg ja sai kogusummas 415 kg.
### U-23 Euroopa meistrivõistlused
* 2011 – 11. koht
* 2012 – 9. koht
### Eesti meistrivõistlused
Ta on võitnud kuus korda Eesti meistriks (2009, 2012, 2013, 2014, 2017 ja 2021) ja korra meeskondlikuks meistriks (2011).

## Isiklikud rekordid
* Rebimine 192 kg
* Tõukamine 253 kg
* Kogusumma 444 kg

## Tunnustus
* 2015 aasta meessportlane
* 2015 Tallinna parim meessportlane
* 2016 Eesti Vabariigi spordipreemia
* 2014–2018 Eesti parim tõstja
* 2020–2024 Eesti parim tõstja

## Isiklikku
Tema isa on tõstja Alar Seim ja vanaisa tõstja Georg Seim.

## Viited

## Kirjandus
* Ville Arike. Kahju: Mart Seim jäi olümpiapiletita om.postimees.ee, 11. aprill 2024.
* Deivil Tserp. Mart Seim treenib EMiks nutikalt – kui head tulemust ta sihib? ohtuleht.ee/sport, 1. aprill 2025.

## Välislink
* Mart Seim. ESBL
* Mart Seim võitis EM-lt kogusummas pronksi ja tõukamises hõbeda videosalvestus. sport.err.ee
Andekas õpilane

**"Andekas õpilane"** on 1998. aastal valminud Ameerika Ühendriikide mängufilm. Filmi stsenaarium põhineb Stephen Kingi samanimelisel jutustusel.

## Sisu
Filmi tegevus toimub 1984. aastal USA California osariigis. 16-aastane keskkooliõpilane Todd Bowden saab jälile saladusele, et nende naaber Arthur Denker on tegelikult endine SS-i *[[obersturmbannführer]]* Kurt Dussander. Bowden ähvardab Denkeri politseile üles anda ja asub teda šantažeerima. Bowden lubab vaikida, kui Denker räägib talle oma mälestusi koonduslaagritest ja teisest maailmasõjast. Vanamehe ja poisi vahel algab psühholoogiline sõda, mis peagi kontrolli alt väljub.

## Osatäitjad
* Ian McKellen – Kurt Dussander/Arthur Denker
* Brad Renfro – Todd Bowden
* David Schwimmer – Edward French
* Bruce Davison – Richard Bowden
* Ann Dowd – Monica Bowden
* Elias Koteas – Archie
* Joe Morton – Dan Richler
* Jan Tříska – Isaac Weiskopf
* Michael Byrne – Ben Kramer
* Heather McComb – Becky Trask
* Joshua Jackson – Joey
Osmaniye provints

**Osmaniye provints** on 1. järgu haldusüksus (provints) Lõuna-Türgis. Provintsi keskus on Osmaniye.

## Haldusjaotus
* Bahçe ringkond
* Düziçi ringkond
* Hasanbeyli ringkond
* Kadirli ringkond
* Osmaniye ringkond
* Sumbasi ringkond
* Toprakkale ringkond

## Viited

## Välislingid
* Osmaniye provintsi koduleht (türgi keeles)
Vaclovas Blėdis

**Vaclovas Blėdis** (27. mai 1920 Kubiliūnai – 8. september 1999 Panevėžys) oli leedu näitleja ja teatrilavastaja.

Aastatel 1937–1940 õppis ta Kaunases kunstikoolis keraamikat. Alates 1940. aastast oli Vaclovas Blėdis Panevėžysi Draamateatri näitleja, alates 1946. aastast ka lavastaja. 1956–1959 oli ta Panevėžysi Draamateatri peanäitejuht.

Alates 1959. aastast mängis Vaclovas Blėdis ka filmides. 1968. aastal valminud Tallinnfilmi filmis "Hullumeelsus" mängis ta Inimese nr. 1 rolli.

## Viited

## Välislingid
*Vaclovas Blėdis kino-teatr.ru andmebaasis
Siirti provints

**Siirti provints** (kurdi keeles *Sêrt*) on 1. järgu haldusüksus (provints) Kagu-Türgis. Provintsi keskus on Siirt.

## Haldusjaotus
* Baykani ringkond (kurdi: *Hewêl*)
* Eruhi ringkond (kurdi: *Dihê*)
* Kurtalani ringkond (kurdi: *Misirc*)
* Pervari ringkond (kurdi: *Xisxêr*)
* Siirti ringkond (kurdi: *Sêrt*)
* Şirvani ringkond (kurdi: *Şerwan*)
* Tillo ringkond (kurdi: *Tilo*)

## Viited

## Välislingid
* Siirti provintsi koduleht (türgi keeles)
Balıkesiri provints

**Balıkesiri provints** on 1. järgu haldusüksus (provints) Loode-Türgis. Provintsist põhjas asub Marmara meri, provintsist edelas asub Egeuse meri. Provintsi keskus on Balıkesir.

## Haldusjaotus

* Ayvalıki ringkond
* Balıkesiri ringkond
* Balya ringkond
* Bandırma ringkond
* Bigadiçi ringkond
* Burhaniye ringkond
* Dursunbey ringkond
* Edremiti ringkond
* Erdeki ringkond
* Gömeçi ringkond
* Göneni ringkond
* Havrani ringkond
* İvrindi ringkond
* Kepsuti ringkond
* Manyasi ringkond
* Marmara ringkond
* Savaştepe ringkond
* Sındırgı ringkond
* Susurluki ringkond

## Viited

## Välislingid
* Balıkesiri provintsi koduleht (türgi keeles)
Apollonios Kronos

**Apollonios Kronos** (kreeka Κρόνος Ἀπολλώνιος; 4. saj. eKr) oli vanakreeka filosoof, Megara koolkonna esindaja, kes oli pärit Küreene linnast Põhja-Aafrikas.

Apollonios Kronose kohta on väga vähe teada. Diogenes Laertios nimetab teda Eubulidese õpilasena ning Straboni väitel oli ta Diodoros Kronose õpetaja. Väidetavasti päris Diodoros hüüdnime Kronos (vanakreeka ὁ Κρόνος – eesti keeles "vana narr") Apollonioselt, kes oli vähem tuntud.

Apollonios Kronose teostest ja seisukohtadest ei ole teadaolevalt fragmente ja parafraase säilinud.

## Viited
Youngi-Helmholtzi värvitaju teooria

**Youngi-Helmholtzi värvitaju teooria** pärineb 19. sajandist ja põhineb Thomas Youngi ja Hermann von Helmholtzi seisukohtadel värvitaju kohta. Nad eeldasid, et silma võrkkest ehk reetina koosneb kolmest valgustundlikust retseptorist: punasest, rohelisest ja sinisest. Youngi-Helmholtzi teooria ehk trikromaatiline värvitajuteooria seletab, kuidas fotoretseptorid silmas võimaldavad inimestel ja teistel primaatidel tajuda värve. 1802. aastal postuleeris Young kolme fotoretseptori (tuntud ka kui kolvikesed) olemasolu silmas, igaüks tundlik teatud nähtava valguse vahemikule.

Hermann von Helmholtz arendas 1850. aastal seda teooriat edasi. Kolme tüüpi fotoretseptoreid võib liigitada lainepikkuste eelistamise alusel: lühikesi eelistav (sinine), keskmisi eelistav (roheline), pikki eelistav (punane). Kolvikeste registreeritud signaalide tugevuse tõlgendab aju nähtavaks värviks.

Kollane valgus kasutab erineval kogusel punast ja rohelist ning vähe sinist. Kõik värvitoonid sõltuvad nende kolme kolvikese (värvusretseptori) segust. Värvuse tugevust saab muuta värvitooni muutmata, tugevus sõltub ajju jõudnud signaalide sagedusest. 

Kolmele erinevale lainepikkusele tundlike rakkude olemasolu demonstreeris esimesena 1956. aastal Gunnar Svaetichin. 1983 kinnitati nende olemasolu inimese reetinas.

## Viited
Carl Arvid von Klingspor

**Carl Arvid von Klingspor** (30. märts 1829 Säby, Södermanland – 15. juuni 1903 Näsby, Södermanland) oli rootsi sõjaväelane (major), heraldik ja genealoog. 

Tema isa oli sõjaväelane Carl Gustaf Klingspor (1786–1833) ja ema Maria Aurora Johanna Posse (1807–1878). Ta abiellus 21. oktoobril 1857 Hedvig Ulrika Vilhelmina Lilliestrålega (1837–1917), neil ei olnud lapsi.

Ta oli riigiheraldik aastatel 1880–1903. Ta avaldas heraldikateemalisi raamatuid nii üksi kui ka koos Bernhard Schlegeliga.

## Teoseid
*Carl Arvid Klingspor, Ernst Bernhard Schlegel. "Svensk heraldik, 1874
*"Fortsättning av August Wilhelm Stiernstedts Sveriges ridderskaps och adels vapenbok" (1874–1879)
* Carl Arvid Klingspor, Ernst Bernhard Schlegel. "Den med sköldebref förlänade men ej å riddarhuset introducerade svenska adelns ättartaflor" (koos Schlegeliga, 1875). Digitaliseeritult Project Runeberg: https://runeberg.org/schkling/, Google: https://books.google.ee/books?id=qIouAAAAYAAJ&printsec=frontcover&hl=et&source=gbs_ge_summary_r&cad=0#v=onepage&q=poll&f=false.
*Carl Arvid Klingspor, Ernst Bernhard Schlegel. "Upplands herregårdar" (1877–1881)
*"Om Uplands adel i äldre tider" (1880)
*"Baltisches Wappenbuch" (1882)
*"Sveriges ridderskaps och adels vapenbok" (1890)
Provints (Afganistan)

**Provints** (ولايت *wilayat*) on Afganistani 1. järgu haldusüksus. Afganistan koosneb 34 provintsist.

Provintsi eesotsas on kuberner (*waali*), kelle üldiselt nimetab või kinnitab keskvalitsus. Ent kõik kubernerikohad ei ole täidetud ning mõnikord kohalikud hõimujuhid ei aktsepteeri nimetatud kuberneri. Keskvõim ei kontrolli kogu riiki. Provintsi valitseb nõukogu (volikogu), mille liikmed valitakse 4 aastaks. 

Provintsid jagunevad ringkondadeks.
Euphantos

**Euphantos** (kreeka Εὔφαντος; 4. sajand eKr) oli vanakreeka filosoof, Megara koolkonna esindaja, ajaloolane, poeet ning tragöödiakirjanik, kes oli pärit Olynthose linnast Chalkidike poolsaarel.

Euphantose kohta ei ole palju teada. Diogenes Laertios nimetab teda Eubulidese õpilase ning Vana-Makedoonia kuninga Antigonos I õpetajana. Viimase auks kirjutas ta ka teose "Kuninglikkusest" (vanakreeka Περὶ βασιλείας), mis oli laialt tuntud. Samuti olid võistlustel edukad tema kirjutatud tragöödiad.

Athenaios viitab Euphantose ajalooteosele oma "Õpetatud meeste pidusöögi" VI raamatus ning seda seoses Ptolemaios III-ga, mis tekitab vastuolu Euphantose arvatavate eluaastatega. Kuigi Diogenes Laertiose väitel elas Euphantos kaua, siis antud viite puhul võib oletada eksimust hilisemal ümberkirjutamisel ning tegelikult on Euphantos viidanud enda kaasaegsele kuningale Ptolemaios I-le. Teiseks võimaluseks on see, et kuningas Ptolemaios III ajal elas Egiptuses teine Euphantos, kes on muuhulgas tõlkinud egiptuse keelest ka Porphyriose teoses "Loomsest toidust hoidumisest" osundatud palve.

## Viited
Osariik (Nigeeria)

**Osariik** on liitvabariigi Nigeeria 1. järgu haldusüksus. Nigeeria jaguneb 36 osariigiks ja pealinnaalaks. 

Osariigid jagunevad halduspiirkondadeks (*local government areas*).

## Ajalugu
Iseseisvumise ajal 1960. aastal oli Nigeeria jagatud kolmeks regiooniks: suurem Põhjaregioon ja lõunas väiksemad Lääne- ja Idaregioon. 1963. aastal eraldus Lääneregioonist Kesklääneregioon. 1967. aastal moodustati 12 osariiki. Järgnevatel aastakümnetel hakkas osariikide arv järjest kasvama. Praegune jaotus 36 osariigiks pärineb 1996. aastast.

Nigeria 1960-1963.png|Nigeeria jaotus kolmeks regiooniks aastatel 1960-1963
Nigeria states-1967-1976.png|12 osariiki aastatel 1967-1976
Ghoni kompleks

**Ghoni kompleks** (ingl k *Ghon's complex*) ehk **esmane tuberkuloosne kompleks** ehk **tuberkuloosi esmane kompleks** ehk **esmane kompleks** on enamasti lastel esinev tuberkuloosi mükobakterite poolt esile kutsutud esmase kopsutuberkuloosi haigusprotsessi paige kopsudes, mis koosneb põletikulisest kopsukoldest *Ghon's focus* (tuberkuloosne granuloom), regionaalsete lümfisoonte (lümfangiit) ja -sõlmede põletikust (lümfadeniit).
 
Ghoni kompleksi taandareng algab kopsukoldest, mis aja jooksul imendub või lubjastub ja luustub tekib nn eluaegne Ghoni kolle, mis võib mitmete tegurite toimel aktiveeruda ja teisest tuberkuloosi põhjustada.  

## Viited

## Kirjandus
* PULMONARY PATHOLOGY — TUBERCULOSIS — GHON COMPLEX (PRIMARY TUBERCULOSIS - GROSS)
Sava (täpsustus)

**Sava** tähendab mitut asja.
***[[Sava]]** on jõgi Euroopa kaguosas.
***[[Sava küla]]** on küla Tartu maakonnas Luunja vallas.
***[[Sava (Taranto)|Sava]]** on linn samanimelises vallas Taranto provintsis Itaalias.
***[[Sava (Litija)|Sava]]** on asula Sloveenias Litija vallas.
***[[Sava piirkond]]** on 1. järgu haldusüksus Madagaskaril.
***[[Sava Centar]]** on konverentsi- ja kultuurikeskus Belgradis Serbias.
***Sava** on mehenime Sabbas üks nimekujusid.
***Sava** on perekonnanimi.
**Claudius Sava, rumeenia jalgpallur

## Vaata ka
*Sava Dolinka
*Sava Bohinjka
*Kfar Sava, linn Iisraelis
Ohtliku elu aasta

**"Ohtliku elu aasta"** on 1982. aastal valminud Austraalia mängufilm. Filmi stsenaarium põhineb Christopher Kochi samanimelisel romaanil.

## Sisu
Filmi tegevus toimub 1965. aastal Indoneesias. Noor Austraalia ajakirjanik Guy Hamilton suunatakse tööle Jakartasse. Ta tutvub oma kolleegidega Suurbritanniast, Ameerika Ühendriikidest ja Uus-Meremaalt. Esialgu on tal raske oma töösse sisse elada, kuna tema eelkäija ei viinud teda asjadega kurssi. Kuid tänu oma uuele tuttavale Billy Kwanile õnnestub Hamiltonil teha mitu head intervjuud ja reportaaži. Ta tutvub Briti saatkonna töötaja Jill Bryantiga, kellega tal tekib vähehaaval suhe. Samal ajal muutub poliitiline olukord Indoneesias üha pingelisemaks.

## Osatäitjad
*Mel Gibson – Guy Hamilton
*Sigourney Weaver – Jill Bryant
*Linda Hunt – Billy Kwan
*Michael Murphy – Pete Curtis
*Bill Kerr – kolonel Henderson
*Noel Ferrier – Wally O'Sullivan
*Bembol Roco – Kumar
*Paul Sonkkila – Kevin Condon
*Mike Emperio – Sukarno
Sava piirkond

**Sava piirkond** on 1. järgu haldusüksus Madagaskari idaranniku põhjaosas. Kuni 2009. aastani kuulus see Antsiranana provintsi.

2004. aastal elas piirkonnas umbes 805 300 inimest. Piirkonna pindala on 25 518 km². Piirkonna keskus on Sambava.

Piirkonna nimi on kokku pandud selle nelja suurema linna nime esitähtedest: Sambava, Antalaha, Vohemar ja Andapa. Kõik neli pretendeerivad maailma vanillipealinna tiitlile, sest piirkond on selle vürtsi suurim tootja maailmas. Tänu vanillitootmise tähtsusele rekonstrueeriti 2005. aastal linnu ühendav maantee, nn Vanillitee. Vaesed farmerid on aga tihti hädas India ookeani tsüklonite ja vanilli hinna kõikumise pärast.

Piirkond jaguneb neljaks ringkonnaks, mis on nimetatud nelja suurema linna järgi:
*Andapa ringkond
*Antalaha ringkond
*Sambava ringkond
*Vohemari ringkond
Küberkuritegevuse vastase võitluse Euroopa keskus

**Küberkuritegevuse vastase võitluse Euroopa keskus** (**EC3** ehk **EC³**) on Euroopa Liidu alluvuses oleva Europoli allasutus, mille peakorter on Madalmaades Haagis. Asutuse ülesanne on piiriülese  küberkuritegevusevastase õiguskaitsetegevuse koordineerimine ja tehnilise toe osutamine.

## Vaata ka
* Euroopa Liidu tagaotsitumate põgenike nimekiri

## Viited

## Välislingid
* EC3 koduleht
* Twitter profile of EC3 director Troels Ørting Jørgensen
* Komisjoni teatis Nõukogule ja Euroopa Parlamendile / Võitlus kuritegevusega digitaalajastul: küberkuritegevuse vastase võitluse Euroopa keskuse loomine / KOM(2012) 140 lõplik SELETUSKIRI (pdf)
* Euroopa küberkuritegude operatsioonil said kaks eestlast kahtlustuse Postimees, 19.05.2014
Lõpovetsi rajoon

**Lõpovetsi rajoon** on endine rajoon Ukrainas Vinnõtsja oblastis.

2013. aastal elas seal 39 194 inimest. Rajooni keskus on Lõpovets.

Rajoonis oli 1 linn (Lõpovets), 1 alev (Turbiv), 6 alevikku ja 50 küla.

2020. aastal toimunud haldusreformi käigus liideti Lõpovetsi rajoon Vinnõtsja oblastiga.

## Alevikud
* Jassenetske
* Ksaverivka
* Lõpovets (alevik)
* Mala Bila
* Pidlisne
* Põlõpenkove

## Külad

## Viited
Barbadose tsesalpiinia

**Barbadose tsesalpiinia** (*Caesalpinia pulcherrima*) tsesalpiinialiste sugukonda kuuluv taimeliik.

Barbadose tsesalpiinia on igihaljas kuni 3 m kõrguseks kasvav põõsas. 

Barbadose tsesalpiinia juurtest valmistatud ekstrakt sisaldab  uuringute alusel tuberkuloosivastase toimega aineid. 


Pilt:Starr 030612-0018 Caesalpinia pulcherrima.jpg|Õied
Pilt:Caesalpinia pulcherrima 0009.jpg|Lehed ja viljad
Pilt:CaesalpiniaPulcherrima1.jpg


## Viited

## Kirjandus
; Taimesaadused
* L. C. Chiang, W. Chiang, M. C. Liu ja C. C. Lin, In vitro antiviral activities of Caesalpinia pulcherrima and its related flavonoids, Journal of Antimicrobial Chemotherapy (2003), 52, 194–198
* M. Sudhakar, Ch.V. Rao, P.M. Rao, D.B. Raju, Y. Venkateswarlu, Antimicrobial activity of Caesalpinia pulcherrima, Euphorbia hirta and Asystasia gangeticum, Fitoterapia, 77. väljaanne, nr 5, juuli 2006, lk 378–380
* C. R. Pawar, R. B. Kadtan, A. A. Gaikwad ja D. B. Kadtan, PHARMACOGNOSTICAL AND PHYSICO–CHEMICAL STANDARDIZATION OF LEAVES OF CAESALPINIA PULCHERRIMA, INTERNATIONAL JOURNAL OF RESEARCH IN PHARMACY AND CHEMISTRY, IJRPC 2011, 1(4)
David Marr

**David Courtnay Marr** (19. jaanuar 1945 Woodford, Essex (praegu London) – 17. november 1980 Cambridge (Massachusetts) oli inglise neuroteadlane ja psühholoog. 

Psühholoogia, tehisintellekti uuringute ja neuroteaduse tulemusi kasutades töötas ta välja uued nägemisinformatsiooni töötlemise mudelid. Tema tööd oli väga mõjukad arvutuslikus neuroteaduses ja tänu nendele sai see valdkond jälle populaarseks.  

## Elulugu
Ta õppis Rugby Schoolis. Aastast 1963 õppis ta Cambridge'i Ülikooli Trinity College'is. Ta sai 1966 Couts Trotteri stipendiumi ning samal aastal bakalaureusekraadi matemaatikas. Aastal 1969 esitas ta doktoritöö, milles ta kirjeldas väikeaju talitluse mudelit, mis põhines peamiselt anatoomilistel ja psühholoogilistel andmetel ühest John Ecclesi raamatust. Doktorikraadi sai ta 1972; tema juhendaja oli Giles Brindley. 

Edaspidi keskendusid tema teaduslikud huvid nägemisinformatsiooni töötlemisele. Ta töötas Massachusettsi Tehnoloogiainstituudis, kus ta 1977. aastast oli psühholoogia osakonna õppejõud, 1980. aastast tenuuriga täisprofessor. Marr propageeris mõtet, et aju tööpõhimõttest aru saamiseks tuleb mõista, millised probleemid aju ees seisavad ja millised lahendused aju leiab. Ta rõhutas, et üldteoreetiliste debattide asemel tuleb keskenduda konkreetsetele probleemidele.

Marr suri 35-aastaselt leukeemiasse. Tema tulemused on kogutud raamatusse "Vision: A Computational Investigation into the Human Representation and Processing of Visual Iinformation", mis põhiosas valmis 1979. aasta suvel ja avaldati postuumselt 1982. aastal (2010. aastal ilmus MIT Pressilt uusväljaanne). See raamat on arvutusliku neuroteaduse kujunemises ja kiires arengus võtmetähtsusega.

## Uurimused
### Väikeaju, hipokampuse ja neokorteksi teooriad
Marr on tuntud peamiselt nägemist puudutavate töödega, aga oma teadlasetee alguses avaldas ta kolm uuenduslikku artiklit, milles esitas arvutuslikud teooriad väikeaju (1969), neokorteksi (1970) ja hipokampuse (1971) kohta. Kõik need sisaldasid uusi ideid, millel on tänini teoreetiline tähtsus. 

## Mälestuse jäädvustamine
Marri auhind on üks mainekamaid auhindu arvutinägemise vallas. 

Marri auhinna nime kannab ka auhind, mis antakse Tunnetusteaduse Seltsi aastakonverentsil parimale üliõpilasettekandele. 

## Isiklikku
Ta oli abielus Lucia M. Vainaga, kes töötas Bostoni ülikooli biomeditsiinitehnika ja neuroloogia osakonnas. 

## Viited
Cabdi Bile Cabdi

**Cabdi Bile Cabdi** (ka **Abdi Bile**; sündinud 28. detsembril 1962 Las Anodis) on Somaalia endine keskmaajooksja, maailmameister.

Ta võitis 1985. aasta Aafrika meistrivõistlustel 1500 m jooksus hõbemedali. Kaks aastat hiljem tuli Bile Roomas 1500 m jooksus maailmameistriks ja võitis samal alal 1989. aasta maailma karikavõistlused. 1993. aasta kergejõustiku maailmameistrivõistlustel lõpetas ta kolmandana. Bile lõpetas karjääri 6. kohaga Atlanta olümpiamängudel.

## Välislingid
*
Kõlakast

**Kõlakast** on keelpilli kambrikujuline avaga osa, mis muudab pilli tekitatavat heli, võimendab seda resonantsi abil ja vahendab ümbritsevasse õhku. Kõlakast parandab pilli toonikvaliteeti, lisades tavaliselt madalama võnkesagedusega resonantse ja muutes nii kõla sügavamaks.

Kõlakasti ei ole tavaliselt elektriliselt võimendatud pillidel, näiteks elektrikitarr ja elektriviiul.

Enamasti on kõlakast puidust. Kõlakasti sees võib olla veel kõla parandavaid detaile, näiteks kõlapulk ja basspalk. Kõlakasti see külg, mis asub vahetult keelte all, on kõlakasti kaas ehk kõlalaud. Kõlalauas asub tavaliselt üks või mitu kõlaava. Mõnedel keelpillidel on puidust kõlalaua asemel kõlakastile tõmmatud loomanahk, näiteks bandžol. Kõlakasti tagumine külg võib neil hoopis lahtine olla.

Kõlakaste valmistatakse mitmesugusest puust. Ühe kõlakasti valmistamisel võidakse kasutada korraga mitut eri puud, näiteks kõlalaud kuusest, põhi ja küljed vahtrast.
Tenorsaksofon

**Tenorsaksofon** on saksofoniperekonna keskmise suurusega liige. See on üks kahest kasutatavamast saksofonist, teine on altsaksofon.

Tenorsaksofon on B♭-häälestuses transponeeriv muusikainstrument ja selle noodid kirjutatakse viiulivõtmes, nii et pill kõlab noon (oktav pluss suur sekund) madalamalt kui noodikirjas. Tenorsaksofoni ulatus on täpselt oktav madalam kui sopransaksofonil.

Tenorsaksofonil on suurem huulik kui sopran- ja altsaksofonil ning see on kergesti äratuntav pillitoru käänu järgi huuliku lähedal.

Tenorsaksofoni kasutatakse klassikalises muusikas (nt kammer- ja soolomuusikas), sõjaväeorkestrites ja džässis. Mõnikord kasutatakse seda ka sümfooniaorkestrile kirjutatud muusikas, üks näide on Raveli "Boléro". Tenorsaksofonil on tavaliselt saatefunktsioon, tal võib olla mõne teise puhkpilliga sama partii.
Pakruojise rajoon

**Pakruojise rajoon** (leedu keeles Pakruojo rajono savivaldybė) on 1. järgu haldusüksus (rajoon) endise Šiauliai maakonna aladel Leedus. Rajoon piirneb põhjas Lätiga.

Rajoonis on 8 omavalitsust, selle pindala on 1316 km2 ja elanike arv oli 2014. aastal 21 997 inimest.

Rajoon moodustati 1950. aastal. Rajoon koosneb järgmistest valdadest: Guostagalise, Klovainiai, Lygumai, Linkuva, Pakruojise, Pašvitinysi, Rozalimase ja Žeimelise vald.

Suurim asula on halduskeskus Pakruojis (5002 inimest). Teine linn rajoonis on Linkuva. Lisaks asuvad rajoonis Klovainiai, Lygumai, Pašvitinysi, Rozalimase ja Žeimelise alevid. 2011. aasta seisuga oli elanikest 98,28% leedulasi, 0,61% venelasi, 0,18% ukrainlasi, 0,15% lätlasi, 0,08% poolakaid.

Rajooni tähtsamaks jõeks on Mūsa, suuremad jõed on ka selle lisajõed Kruoja ja Daugyvenė.


Petrasiunu_karjieras.JPG|Petrašiūnai dolomiidikarjäär
Raudonpamūšio_atodanga.jpg|Raudonpamūšise paljand
Kundročių_akmuo.JPG|Kundročiai kivi
Pamūšio bažnyčia.jpg|Pamūšise kirik
Aleknaiciu vejo malunas 2013.jpg|Aleknaičiai tuulik


## Viited

## Välislingid

* Pakruojise rajooni koduleht
Norra peaminister

**Norra peaminister** (norra keeles *statsminister*) on Norra valitsuse juht.

14. oktoobrist 2021 on Norra peaminister Jonas Gahr Støre.

## Kõige kauem ametis olnud peaministrid

## Vaata ka
* Norra peaministrite loend
Ulla Preeden

**Ulla Preeden** (sündinud 29. aprillil 1980) on eesti geoloog, haridustegelane ja poliitik, 1. aprillist 2026 Tartu abilinnapea. 

Preeden on lõpetanud 1998. aastal Räpina Ühisgümnaasiumi. Tartu Ülikooli on ta lõpetanud 2002. aastal bakalaureuseõppes geoloogia alal ning 2004. aastal magistrikraadiga geoloogias ja mineraloogias. 2009. aastal kaitses ta sealsamas geoloogias doktoritöö "Sekundaarsed magnetiseeritused Eesti settekivimites ja Lõuna-Soome kristalsete kivimite murranguvööndites" ja saanud doktorikraadi. 

2016. aasta 1. juulist kuni 2026. aasta 30. märtsini oli Preeden Tartu Tervishoiu Kõrgkooli rektor. 
2025. aasta oktoobris määras haridus- ja teadusministeeriumi riiklik komisjon talle aasta õppeasutuse juhi tiitli. 

Alates 1. aprillist 2026 Tartu haridus- ja kultuurivaldkonna abilinnapea.

## Teadustegevus

Ta on Tartu ülikoolis töötanud õppeosakonna analüüsispetsialisti ja teadurina. Tema peamised uurimisvaldkonnad on geofüüsika ja mineraloogia.

Preeden on Euroopa impaktiuurijatest üliõpilasi ja noorteadlasi siduva ühingu ESIR (*European Student Impact Researchers*) üks asutajaliikmetest. 

Ta on pälvinud üliõpilasena auhindu oma teadustöö ja ettekannete eest.

## Tegevus poliitikuna
Alates 21. oktoobrist 2007 on ta IRLi liige. Aastatel 2011–2016 oli ta Põlva maavanem. 31-aastaselt sai Preedenist Eesti taasiseseisvumise järel Põlva maakonna esimene naismaavanem ja ka riigi noorim maavanem. 

6. juunil 2015 valiti ta 98 häälega IRLi eestseisusse. 

26. novembril 2025 teatas ta avalikkusele, et võttis vastu Isamaa Erakonna pakkumise asuda Tartu abilinnapea kohale, kuid saab ametisse asuda mitte varem kui 2026. aasta kevadel. 

## Isiklikku
Preeden on harrastuskunstnik. Kaks tema näitust on olnud üleval ka Tartu Linnaraamatukogus.

Ta kuulub naiskodukaitsjana alates 2013. aastast Kaitseliidu vanematekogusse.

## Viited

## Välislingid
* 
* Ulla Preedeni blogi
Growtopia

**Growtopia** on 2D-vaates vabavaraline liivakastimäng, mille arendajateks on Jaapani ettevõtted Robinson Technologies ja Hamumu Software.

2017. aasta mais müüdi mängu õigused Ubisoftile.

## Mängu sisu
Growtopia on MUD-tüüpi *(Multi-User Dimension/Domain)* mäng, st et kõik mängijad on koos ühes serveris. Mängu eesmärk on asjade kogumine, kasvatades selleks seemnetest puid. Suureks kasvanud puust asjade kättesaamiseks tuleb seda korraks lüüa. Võimalik on käia ka teiste mängijate maailmades. Kõige hinnatumad asjad mängijatele on nn World Lockid, neid saab osta poest 2000 gemi eest. Toimuvad  hooajalised üritused.

## Viited

## Välislingid
*Koduleht 
*Growtopia Wiki (inglise keeles)
Vladimir Dejevi tänav

**Vladimir Dejevi tänav** oli Kuressaare ja Narva tänavate endine nimi. See anti tänavatele Nõukogude Liidu kangelase Vladimir Dejevi auks. **Vladimir Dejevi tänava** nime on kandnud:

* Allee tänav Kuressaares, 1949–1990
* Sepa tänav Narvas, 1976–1994
Helen Hääl

**Helen Hääl** (sündinud 26. oktoobril 1978) on eesti jurist.

Ta on Tallinna 32. Keskkooli vilistlane.

Ta on Eesti Advokatuuri liige alates 16. novembrist 2004. Samast kuupäevast oli tema kutsenimetus vandeadvokaadi vanemabi, alates 01.03.2018, seoses advokatuuriseaduse muudatusega (vandeadvokaadi vanemabi kutsenimetuse kaotamine), vandeadvokaadi abi. Ta tegutseb advokaadibüroos Concordia, kus nõustab peamiselt perekonna- ja pärimisõiguse valdkonnas. Ta on ka perelepitaja ja Eesti Lepitajate Ühingu esimees.

2018. aasta novembris avaldas Hääl arvustuse ÜRO globaalne ränderaamistiku tõlke kohta, mida pidas eksitavalt tõlgituks. Hääle sõnul oli tekstis enam kui 80 korral tõlgitud ingliskeelse sõna *commitment* eestikeelseks vasteks sõna "pühenduma". Hääl osutab aga artiklis, et ingliskeelses juriidilises keeleruumis tähendab *commitment* siduvat kohustust.

Alates 2. märtsist 2000 on ta IRLi liige. Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 183 häält ning ei osutunud valituks.

Hääl on Eesti Reservohvitseride Kogu liige.

## Viited

## Publikatsioone
*Kellel on õigus last lasteaiast ja koolist ära võtta?, Delfi, 29. märts 2013
*Rändelepe on välisministeeriumi tõlkes kaduma läinud. Eesti võtaks kohustusi, mitte lihtsalt ei pühenduks EPL, 25.11.2018
Švaabi kiri

**Švaabi kiri** ehk ***schwabacher*** on gooti kirjade hulka kuuluv kirjastiil (ilmus ainult trükikirjana, käsikirjades see eristatavalt ei esine), mis kujunes välja 15. sajandil ja oli Saksamaal 15.-16. sajandil levinuim kirjastiil. 16. sajandil hakkas see asenduma fraktuuriga. Vähesel määral kasutati švaabi kirja kuni 20. sajandi keskpaigani.

Švaabi kirjas on trükitud Wanradti ja Koelli katekismus.

## Tunnusjooned
Võrreldes gooti tekstuuri ja fraktuuriga on švaabi kirja tähevormid palju ümaramad, kuigi kaared on siiski selgelt murtud. Näiteks on minuskel o mõlemas küljes ümar (tekstuuris mõlemas küljes sirge, fraktuuris ümar vaid ühelt küljelt). Teised iseloomulikud tähed, mille järgi švaabi kirja ära tunda, on minuskel g ja kõvera konksuga sarnanev majuskel H. 

## Ajaloost
Kirja saksakeelne nimi *Schwabacher* tuleneb Schwabachi linna nimest. Nimetuse "Schwabacher" päritolu on hämar, kuna Frankimaal Schwabachis polnud 15. sajandil trükikoda ega ole teada ka selle nimega trükkalit või trükitüüpide lõikajat.

Trükises kasutas švaabi kirja teadaolevalt esmakordselt Johann Bämler ühes Augsburgi inkunaablis 1472. aastal, alates 1485. aastast kasutati seda Nürnbergis. Anton Koberger kasutas švaabi kirjas trükitüüpe 1490. aasta paiku Nürnbergi kroonika trükkimiseks ja Albrecht Dürer 1498. aastal oma raamatus " Apocalipsis cum figuris". Kuigi Gutenbergi piiblid olid trükitud gooti tekstuuris, ilmusid švaabi kirjas paljud Lutheri piibli (1522) väljaanded ning järeltrükid. Kuigi alates 16. sajandi keskpaigastoli enamik raamatuid trükitud fraktuuris, jäi švaabi kiri vanemate raamatute vahendusel saksa keeleruumis mitmesajaks aastaks tuntuks.

1941. aastal keelasid natsionaalsotsialistid gooti kirjade kasutamise ametiasutustes ja koolis. Murtud kirjad said hüüdnime "Švaabi juuditähed" ("Schwabacher Judenlettern").

## Viited
Liu Gang

**Liu Gang** (*Liú Gāng*; 刘刚; sündinud 30. jaanuaril 1961 Jilinis) on hiina matemaatik, füüsik ja arvutiteadlane. Liu oli üks  üliõpilaste liidritest 1989. aasta Tian'anmeni väljaku meeleavaldustel. 

Ta on üks Hiina Rahvavabariigi demokraatliku liikumise aktiviste.
Albert Starikov

**Albert Starikov** (sündinud 29. aprillil 1973 Permis) on Eesti poksija.

Ta lõpetas aastal 1989 Permi 37. Keskkooli.

Ta alustas poksitreeninguid aastal 1985, pärast Tallinna kolimist (1993) olid tema juhendajad Aniss Murtazin ja Gennadi Tolmatšov.

Ta võitis 2003. aastal Euroopa Liidu meistrivõistlustel poksis pronksmedali.

Ta on tulnud mitu korda Eesti meistriks poksis.

## Välislingid
*Biograafia ESBL-is
Artjom Fjodorov

**Artjom Fjodorov** (sündinud 7. veebruaril 1985) on Eesti poksija. 

Ta võitis 2013. aastal Balti meistrivõistlustel poksis esikoha.

Ta on tulnud mitu korda Eesti meistriks poksis.
Pierre Brice

**Pierre Brice** (6. veebruar 1929 Brest – 6. juuni 2015 Pariis) oli prantsuse teatri- ja filminäitleja.

Brice mängis peaosa Karl May Winnetou romaanide põhjal valminud filmides "Winnetou", "Winnetou Apatšide pealik" jt.
Erzincani provints

**Erzincani provints** (zaza ja kurdi keeles *Erzingan*; armeenia keeles *Երզնկա*, *Erznka*) on 1. järgu haldusüksus (provints) Ida-Türgis. Provintsi keskus on Erzincan.

## Haldusjaotus

* Çayırlı ringkond (kurdi: *Mans*, zaza: *Manse*)
* Erzincani ringkond
* İliçi ringkond
* Kemahi ringkond (kurdi ja zaza: *Kemax*)
* Kemaliye ringkond (kurdi: *Êgin*, zaza: *Egın*)
* Otlukbeli ringkond (kurdi: *Qerequlax*)
* Refahiye ringkond (kurdi: *Gercan*)
* Tercani ringkond (kurdi ja zaza: *Têrcan*)
* Üzümlü ringkond (kurdi: *Cîmîn*, zaza: *Cimıne*)

## Viited

## Välislingid
* Erzincani provintsi koduleht (türgi keeles)
Igor Agejev

**Igor Agejev** on Eesti poksija. 

Ta on tulnud mitu korda Eesti meistriks poksis.

## Välislingid
*Agejevi tulemused Spordikoolituse ja -Teabe Sihtasutuse kodulehel